CELEX: 32020D2111
Language: mt
Date: 2020-12-16 00:00:00
Title: Id-Deċiżjoni ta’ Implimentazzojni tal-Kummissjoni (UE) 2020/2111 tas-16 ta’ Diċembru 2020 li temenda l-Anness I tad-Deċiżjoni 2010/221/UE fir-rigward tar-referenza għar-Renju Unit fir-rigward tal-Irlanda ta’ Fuq għall-approvazzjoni ta’ miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi f’konformità mal-Artikolu 43 tad-Direttiva tal-Kunsill 2006/88/KE (notifikata bid-dokument C(2020) 9302) (Test b’rilevanza għaż-ŻEE)

17.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 427/14
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2020/2111
         tas-16 ta’ Diċembru 2020
         li temenda l-Anness I tad-Deċiżjoni 2010/221/UE fir-rigward tar-referenza għar-Renju Unit fir-rigward tal-Irlanda ta’ Fuq għall-approvazzjoni ta’ miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi f’konformità mal-Artikolu 43 tad-Direttiva tal-Kunsill 2006/88/KE
         
            
               (notifikata bid-dokument C(2020) 9302)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġiet tas-saħħa ta’ l-annimali għall-annimali ta’ l-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f’annimali akkwatiċi (1), u b’mod partikolari l-Artikolu 43(2) tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 2010/221/UE (2) tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi f’konformità mal-Artikolu 43 tad-Direttiva 2006/88/KE.
                  
               
                     (2)
                  
                  
                     It-territorju tar-Renju Unit huwa elenkat fit-tieni kolonna tat-tabella stabbilita fl-Anness I tad-Deċiżjoni 2010/221/UE, bħala ħieles mill-mard elenkat fl-ewwel kolonna ta’ dik it-tabella.
                  
               
                     (3)
                  
                  
                     F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (Ftehim dwar il-Ħruġ), u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, id-Direttiva 2006/88/KE kif ukoll l-atti tal-Kummissjoni bbażati fuqha, japplikaw għar-Renju Unit u fih fir-rigward tal-Irlanda ta’ Fuq wara l-perjodu ta’ tranżizzjoni previst fil-Ftehim dwar il-ħruġ. Għal dik ir-raġuni, ir-referenzi għar-Renju Unit fl-Anness I tad-Deċiżjoni 2010/221/UE jenħtieġ li jiġu sostitwiti b’referenzi għar-Renju Unit fir-rigward tal-Irlanda ta’ Fuq.
                  
               
                     (4)
                  
                  
                     Għalhekk, l-Anness I tad-Deċiżjoni 2010/221/UE jenħtieġ li jiġi emendat skont dan.
                  
               
                     (5)
                  
                  
                     Peress li l-perjodu ta’ tranżizzjoni previst fil-Ftehim dwar il-ħruġ jintemm fil-31 ta’ Diċembru 2020, din id-Deċiżjoni jenħtieġ li tapplika mill-1 ta’ Jannar 2021.
                  
               
                     (6)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni 2010/221/UE huwa sostitwit bit-test stabbilit fl-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tapplika mill-1 ta’ Jannar 2021.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-16 ta’ Diċembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 328, 24.11.2006, p.14.
         
            (2)  Id-Deċiżjoni tal-Kummissjoni 2010/221/UE tal-15 ta’ April 2010 li tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi b’konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).
      
      
         
            ANNESS
            
               
                  
                     “ANNESS I
                     
                        Stati Membri (*1)
                        u żoni meqjusa ħielsa mill-mard elenkati fit-tabella u approvati biex jieħdu miżuri nazzjonali ħalli jevitaw l-introduzzjoni ta’ dak il-mard f’konformità mal-Artikolu 43(2) tad-Direttiva 2006/88/KE
                     
                     
                                 Marda
                              
                              
                                 Stat Membru
                              
                              
                                 Kodiċi
                              
                              
                                 Demarkazzjoni ġeografika taż-żona ħielsa mill-marda (Stat Membru, żona, kompartiment)
                              
                           
                                 Viremija tar-Rebbiegħa tal-karpjun (SVC)
                              
                              
                                 Id-Danimarka
                              
                              
                                 DK
                              
                              
                                 It-territorju kollu
                              
                           
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 L-Ungerija
                              
                              
                                 HU
                              
                              
                                 It-territorju kollu
                              
                           
                                 Il-Finlandja
                              
                              
                                 FI
                              
                              
                                 It-territorju kollu
                              
                           
                                 L-Iżvezja
                              
                              
                                 SE
                              
                              
                                 It-territorju kollu
                              
                           
                                 Ir-Renju Unit (l-Irlanda ta’ Fuq)
                              
                              
                                 UK(NI)
                              
                              
                                 L-Irlanda ta’ Fuq
                              
                           
                                 Marda batterika tal-kliewi (BKD)
                              
                              
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 Ir-Renju Unit (l-Irlanda ta’ Fuq)
                              
                              
                                 UK(NI)
                              
                              
                                 L-Irlanda ta’ Fuq
                              
                           
                                 Virus tan-nekrożi pankreatika infettiva (IPN)
                              
                              
                                 Il-Finlandja
                              
                              
                                 FI
                              
                              
                                 Il-partijiet kontinentali tat-territorju
                              
                           
                                 L-Iżvezja
                              
                              
                                 SE
                              
                              
                                 Il-partijiet kontinentali tat-territorju
                              
                           
                                 Infezzjoni bil-Gyrodactylus salaris (GS)
                              
                              
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 Il-Finlandja
                              
                              
                                 FI
                              
                              
                                 Iż-żoni tal-ġbir tal-ilma ta’ Tenojoki u Näätämönjoki; iż-żoni tal-ġbir tal-ilma ta’ Paatsjoki, Tuulomajoki, u Uutuanjoki huma meqjusa bħala żoni ta’ lqugħ
                              
                           
                                 Ir-Renju Unit (l-Irlanda ta’ Fuq)
                              
                              
                                 UK(NI)
                              
                              
                                 L-Irlanda ta’ Fuq
                              
                           
                                 Ostreid herpesvirus 1 μvar (OsHV-1 μVar)
                              
                              
                                 L-Irlanda
                              
                              
                                 IE
                              
                              
                                 Kompartiment 1: Il-bajja ta’ Sheephaven
                                 Kompartiment 3: Il-bajjiet ta’ Killala, Broadhaven u Blacksod
                                 Kompartiment 4: Il-bajja ta’ Streamstown
                                 Kompartiment 5: Il-bajjiet ta’ Bertraghboy u Galway
                                 Kompartiment A: Il-mafqas tal-bajja ta’ Tralee
                              
                           
                                 Ir-Renju Unit (l-Irlanda ta’ Fuq)
                              
                              
                                 UK(NI)
                              
                              
                                 It-territorju tal-Irlanda ta’ Fuq għajr il-bajja ta’ Dundrum, il-bajja ta’ Killough, Lough Foyle, Carlingford Lough, Larne Lough u Strangford Lough
                              
                           
                                 Infezzjoni bl-alfavirus tas-salmonidi (SAV)
                              
                              
                                 Il-Finlandja
                              
                              
                                 FI
                              
                              
                                 Il-partijiet kontinentali tat-territorju
                              
                           
               ”
            
               (*1)  F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, għall-finijiet ta’ dan l-Anness, ir-referenzi għall-Istati Membri jinkludu r-Renju Unit fir-rigward tal-Irlanda ta’ Fuq.